smcproject/ml-wiki-sentences huggingface dataset:
കടൽത്തീരത്ത് കുർദിയുടെ മൃതദേഹം കണ്ട ദെമിർ നിരവധി ഫോട്ടോകൾ എടുത്തിരുന്നു, അതിൽ ഒരു ഫോട്ടോയാണ് ലോക ശ്രദ്ധ ആകർഷിച്ചത്.
മരിച്ച പിഞ്ചുകുഞ്ഞിന്റെ ഫോട്ടോ സമൂഹ മാധ്യമങ്ങളിലൂടെ ഏറ്റവും പ്രചരിച്ച നിലൂഫെർ പകർത്തിയ അലൻ കുർദിയുടെ ഫോട്ടോ, ഇടത് നിന്ന് രണ്ടാമത്
പിഞ്ചുകുഞ്ഞിന്റെ മൃതദേഹം കണ്ടപ്പോൾ തനിക്ക് ഭയമുണ്ടായെന്ന് അവർ പറഞ്ഞു.
സ്വന്തം വികാരങ്ങൾ പങ്കുവെക്കാനായി അവർ ചിത്രങ്ങൾ എടുത്തു.
ദെമിറിന്റെ ഫോട്ടോ ലോകത്തെ മാറ്റിമറിച്ച ഐക്കണിക് ഫോട്ടോകളുമായി താരതമ്യപ്പെടുത്തിയിട്ടുണ്ട്.
"കിയാവുരാൻ ഇൻസാൻലിക്" എന്ന ഹാഷ്‌ടാഗിനൊപ്പം അവളുടെ ഫോട്ടോ ആ സമയത്ത് ട്വിറ്ററിലെ ഏറ്റവും പ്രചാരമുള്ള വിഷയമായി.
2016 മാർച്ചിൽ ദെമിറിന്റെ ഫോട്ടോ ഐക്കണിക് ഫോട്ടോകളെക്കുറിച്ചുള്ള ഒരു ഡച്ച് ഡോക്യുമെന്ററിയുടെ വിഷയമായിരുന്നു.
യൂറോപ്പിലുടനീളം വ്യത്യസ്തമായ പ്രതികരണങ്ങൾ ഉണ്ടാക്കുകയും, യൂറോപ്യൻ കുടിയേറ്റ പ്രതിസന്ധിയെക്കുറിച്ചുള്ള നിരവധി ആളുകളുടെ മനോഭാവം മാറുന്നതിന് കാരണമാകുകയും ചെയ്ത ഈ ഫോട്ടോ എന്തുകൊണ്ടാണ് വേൾഡ് പ്രസ് ഫോട്ടോയ്ക്കായി തിരഞ്ഞെടുക്കാത്തത് എന്നതാണ് ഡോക്യുമെന്ററിയിൽ കൂടുതലും ചർച്ചയായത്.
2015 ൽ വേൾഡ് പ്രസ്സ് ഫോട്ടോ ആയി തിരഞ്ഞെടുത്തത് യൂറോപ്പിലേക്ക് വിജയകരമായി കുടിയേറിയ ബാലന്റെ ചിത്രമായിരുന്നു, അങ്ങനെ നിരാശയേക്കാൾ പ്രത്യാശയ്ക്ക് പ്രാധാന്യം നൽകുകയാണ് ഉണ്ടായത്.
മരിച്ച പിഞ്ചുകുഞ്ഞിന്റെ മറ്റ് ഫോട്ടോകൾ
സമൂഹ മാധ്യമങ്ങളിലൂടെ ഏറ്റവും കൂടുതലായി പ്രചരിച്ച ചിത്രമാണ് ദെമിർ പകർത്തിയ നിരവധി ഫോട്ടോകളിൽ ഏറ്റവും കൂടുതൽ അന്താരാഷ്ട്ര സ്വാധീനം ചെലുത്തിയെന്ന് കരുതപ്പെടുന്നു.
2015 സെപ്റ്റംബർ 2 ന് ഒരു വനിതാ പത്രപ്രവർത്തകൻ അവരുടെ വെബ്‌സൈറ്റിൽ പ്രസിദ്ധീകരിച്ചതിന് ശേഷം 2015 സെപ്റ്റംബർ 3 ന് ഡച്ച് പത്രമായ ട്രൌവ് അവരുടെ ഒന്നാം പേജിനായി തിരഞ്ഞെടുത്ത ചിത്രം കൂടിയാണിത്.
തുടക്കത്തിൽ പ്രചരിച്ച ചെയ്ത ചിത്രം ഏറ്റവും ഉയർന്ന വൈകാരിക സ്വാധീനം ചെലുത്തിയിട്ടുണ്ടെങ്കിലും, ഒരു സഹായ പ്രവർത്തകൻ വലതുവശത്ത് നിന്ന് കുട്ടിയുടെ നേർക്ക് അടുക്കുന്ന ചിത്രമാണ് കൂടുതലും തിരഞ്ഞെടുക്കപ്പെട്ടത്.
വശത്ത് നിന്നുള്ള അലൻ കുർദിയുടെ ഫോട്ടോ നിലൂഫെർ പകർത്തിയ വശത്ത് നിന്നുള്ള അലൻ കുർദിയുടെ ഫോട്ടോയെ അടിസ്ഥാനമാക്കിയുള്ള ഒരു മതിൽ ചിത്രം
ടൈം മാഗസിൻ 2015 ലെ മികച്ച 100 ഫോട്ടോകളിലേക്ക് ഈ ചിത്രം തിരഞ്ഞെടുത്തു.
ഒരു സഹായ പ്രവർത്തകൻ കുട്ടിയുടെ നേർക്ക് അടുക്കുന്ന ഈ ചിത്രവും ആയിരക്കണക്കിന് ആളുകൾ സോഷ്യൽ മീഡിയയിൽ പങ്കിട്ടതായി ടൈം പരാമർശിച്ചു രക്ഷാ പ്രവർത്തകൻ കൈകളിൽ എടുത്ത തരത്തിലുള്ള അലൻ കുർദിയുടെ ഫോട്ടോ
രക്ഷാപ്രവർത്തകൻ കുട്ടിയെ കൈയിൽ എടുത്ത് നിൽന്നുന്ന ഫോട്ടോ തിരഞ്ഞെടുക്കാൻ മറ്റ് വാർത്താ ഏജൻസികൾ തീരുമാനിച്ചു.
ഫോട്ടോയോടുള്ള പ്രതികരണങ്ങൾ
കുർദിയുടെ മൃതദേഹത്തിന്റെ ഫോട്ടോ അഭയാർഥി പ്രതിസന്ധിയെ അന്താരാഷ്ട്ര തലത്തിൽ ശ്രദ്ധേയമാക്കി.
കുർദിയുടെ ചിത്രങ്ങൾ മാധ്യമങ്ങളിൽ വന്നതിനുശേഷം ഫ്രഞ്ച് പ്രസിഡന്റ് ഫ്രാൻസ്വ ഒലാദ് തുർക്കി പ്രസിഡന്റ് റെസെപ് തയ്യിപ് എർദോസാനെയും മറ്റ് ചില യൂറോപ്യൻ നേതാക്കളെയും ഫോൺ ചെയ്തു.
അഭയാർഥികളെ സംബന്ധിച്ച ലോകത്തിന്റെ ഉത്തരവാദിത്തത്തിന്റെ ഓർമ്മപ്പെടുത്തലായിരിക്കണം ചിത്രം എന്ന് അദ്ദേഹം പറഞ്ഞു.
കുർദിയുടെ ചിത്രങ്ങളിൽ തനിക്ക് വലിയ അസ്വസ്ഥതയുണ്ടെന്ന് ബ്രിട്ടീഷ് പ്രധാനമന്ത്രി ഡേവിഡ് കാമറൂൺ പറഞ്ഞു.
ഐറിഷ് താവോസീച്ച് എൻഡ കെന്നി കുർദിയുടെ ഫോട്ടോകൾ കണ്ട് അഭയാർഥി പ്രതിസന്ധിയെ "മനുഷ്യ ദുരന്തം" എന്ന് വിശേഷിപ്പിക്കുകയും ചിത്രങ്ങൾ "തികച്ചും ഞെട്ടിപ്പിക്കുന്നതായി" അഭിപ്രായപ്പെടുകയും ചെയ്തു.
ഡെമിറിന്റെ ഫോട്ടോകളിൽ നിന്ന് പ്രചോദനം ഉൾക്കൊണ്ട കലാ സൃഷ്ടികൾ
കുട്ടിയുടെ മുഖം ഭാഗികമായി കാണിക്കുന്ന അലൻ കുർദിയുടെ ഫോട്ടോ, 2016 ജനുവരി 6 ന് ചാർലി ഹെബ്ഡോയുടെ ഒരു കോമിക്കായി വീണ്ടും ഉപയോഗിച്ചു, ഇത് ഒരു "വംശീയ സംവാദത്തിന്" കാരണമായിട്ടുണ്ട്.
ആ മാസത്തിന്റെ അവസാനത്തിൽ ചൈനീസ് ആർട്ടിസ്റ്റ് ഐ വെയ്‌വി കടൽത്തീരത്ത് ആ ഫോട്ടോയിലെ കുട്ടിയെപ്പോലെ പോസ് പോസ് ചെയ്തു.
2016 മാർച്ചിൽ ജർമ്മനിയിലെ ഗ്രാഫിറ്റി ആർട്ടിസ്റ്റുകൾ യൂറോപ്യൻ സെൻട്രൽ ബാങ്കിന്റെ (ഇസിബി) ആസ്ഥാനത്തുനിന്ന് "യൂറോപ്പ ടോട്ട് - ഡെർ ടോഡ് ഉൻ ദാസ് ഗെൽഡ്" എന്ന പേരിൽ ഒരു കലാപരമായ രാഷ്ട്രീയ പ്രസ്താവന നടത്തി.
2018 ൽ ഖാലിദ് ഹുസൈനിയുടെ നാലാമത്തെ നോവൽ സീ പ്രെയർ പ്രസിദ്ധീകരിച്ചു.
ദെമിറിന്റെ ഫോട്ടോഗ്രാഫുകളാണ് നോവലിന്റെ ആശയത്തിന് പ്രചോദനമായതെന്ന് ഹൊസൈനി പറഞ്ഞു.
അവാർഡുകൾ 2016 ലെ തുർക്കി ഫോട്ടോ ജേണലിസ്റ്റ് അസോസിയേഷൻ പ്രസ് ഫോട്ടോസ് ഓഫ് ദ ഇയർ മത്സരത്തിൽ, അലൻ കുർദിയുടെ ഫോട്ടോ പ്രസ് ഫോട്ടോ ഓഫ് ദ ഇയർ അവാർഡ് നേടി.
അലക്സാണ്ടർ ബോഡിനി ഫൌണ്ടേഷൻ സ്പോൺസർ ചെയ്ത, ഐക്യരാഷ്ട്ര കറസ്പോണ്ടന്റ്സ് അസോസിയേഷൻ ഫോർ റിട്ടൺ മീഡിയയുടെ, 2016 ലെ എലിസബത്ത് ന്യൂഫർ മെമ്മോറിയൽ സമ്മാനത്തിന്റെ ഭാഗമായി സ്വർണ്ണ മെഡൽ.
അവലംബം പുറം കണ്ണികൾ ഇസ്മായിൽ കോപേലി: " നിലുഫെർ ദെമിറുമായുള്ള ഇന്റർവ്യൂ ".4 സെപ്റ്റംബർ 2015 വൈറൽ സോഷ്യൽ മീഡിയ അലൻ കുർദി ഫോട്ടോ, പ്രാധാന്യവും വിശകലനവും Archived 2020-11-10 at the Wayback Machine ഡോ ഫരിദയുടെ നേതൃത്വത്തിലുള്ള ഗവേഷകർ, ഷെഫീൽഡ് യൂണിവേഴ്സിറ്റിയുടെ വിഷ്വൽ ഗാലക്സി സോഷ്യൽ മീഡിയ ലാബ്, 14 ഡിസംബർ 2015
ഗവൺമെന്റ് കോളേജ് മടപ്പള്ളി
ഗവൺമെന്റ് കോളേജ് മടപ്പള്ളി (മടപ്പള്ളി കോളേജ് എന്നറിയപ്പെടുന്നു) കാലിക്കറ്റ് സർവകലാശാലയുടെ ഒരു അഫിലിയേറ്റഡ് കോളേജാണ്.
ഈ കോളേജ് വടക്കൻ കേരളത്തിലെ ഉന്നതവിദ്യാഭ്യാസ കേന്ദ്രമായി മാറി.
1958-ൽ സ്ഥാപിതമായ ഈ കോളേജ് പിന്നീട് കേരള സർവകലാശാലയുമായി അഫിലിയേറ്റ് ചെയ്തിരുന്നു.
പിന്നീട് 1963-ൽ പുതിയ കോഴ്സുകളുള്ള ഒരു പുതിയ കെട്ടിടത്തിലേക്ക് കോളേജ് മാറ്റി.
1968-ൽ കേരള സർവകലാശാലയിൽ നിന്ന് കോളേജ് വേർപെടുത്തി കാലിക്കട്ട് സർവകലാശാലയുമായി അഫിലിയേറ്റ് ചെയ്തു.
എ. ഹിസ്റ്ററി എം‌.
എ. പൊളിറ്റിക്കൽ സയൻസ് എം‌.
എ. ഇംഗ്ലീഷ് എം‌എസ്‌സി ഫിസിക്‌സ് എം‌എസ്‌സി  കെമിസ്ട്രി എം‌എസ്‌സി  സുവോളജി എം.കോം ബി‌.
എ. ഹിസ്റ്ററി ബിഎസ്‌സി മാത്‍സ് ബിഎസ്‍സി കെമിസ്ട്രി ബിഎസ്‍സി ഫിസിക്സ്‌ ബിഎസ്‍സി ബോട്ടണി ബിഎസ്‍സി സുവോളജി ബി.കോം ശ്രദ്ധേയരായ പൂർവ്വ വിദ്യാർത്ഥികൾ മുല്ലപ്പള്ളി രാമചന്ദ്രൻ , കെ.പി.സി.സി. പ്രസിഡന്റ്, മുൻ കേന്ദ്ര ആഭ്യന്ത്രര സഹമന്ത്രി രാജൻ ഗുരുക്കൾ , വിദ്യാഭ്യാസ വിചക്ഷണൻ, ചരിത്രകാരൻ, എഴുത്തുകാരൻ കെ.പി. സതീഷ് ചന്ദ്രൻ , സി.പി.ഐ.(എം) നേതാവ് റിച്ചാർഡ് ഹേ , ബി.ജെ.പി. എം.പി., ലോക്സഭയിലെ മുൻ ആംഗ്ലോ- ഇന്ത്യൻ പ്രതിനിധി വി.ആർ. സുധീഷ് , എഴുത്തുകാരൻ പ്രദീപൻ പാമ്പിരികുന്ന്, എഴുത്തുകാരൻ അക്ബർ കക്കട്ടിൽ,എഴുത്തുകാരൻ ഇതും കാണുക വിദ്യാഭ്യാസം കേരളത്തിൽ മടപ്പള്ളി കേരളത്തിലെ ഉന്നതവിദ്യാഭ്യാസസ്ഥാപനങ്ങളുടെ പട്ടിക അവലംബം ↑ പുറേത്തേക്കുള്ള കണ്ണികൾ
ഗവൺെമെന്റ് കാേളേജ്, മടപ്പള്ളി : https://madappallycollege.org/ Archived 2020-11-30 at the Wayback Machine \
നുനാവട്
നുനാവട് കാനഡയുടെ ഏറ്റവും പുതിയതും, വലുതും ഏറ്റവും വടക്കുള്ളതുമായ പ്രവിശ്യയാണ്.
1999 ഏപ്രിൽ 1-ന് നുനാവുട് ആക്റ്റ്, നുനാവട് ലാന്റ് ക്ലെയിംസ് എഗ്രീമെന്റ് ആക്ട് എന്നിവയനുസരിച്ച് വടക്കുകിഴക്കൻ പ്രവിശ്യകളിൽനിന്നു ഔദ്യോഗികമായി വേർപെടുത്തിയെങ്കിലും 1993 ൽത്തന്നെ ഇതിന്റെ അതിർത്തികൾ വിഭാവനം ചെയ്യപ്പെട്ടിരുന്നു.
1949 ൽ ന്യൂഫൗണ്ട്ലാൻഡ് പ്രവിശ്യയുടെ ഏകീകരണത്തിനുശേഷമുള്ള കാനഡയുടെ രാഷ്ട്രീയ ഭൂപടത്തിലെ ആദ്യത്തെ പ്രധാന മാറ്റത്തിനു നാന്ദികുറിച്ചത് നുനാവാട് പ്രദേശത്തിന്റെ സൃഷ്ടിയോടെയാണ്.
വടക്കൻ കാനഡയുടെ ഒരു പ്രധാന ഭാഗവും കനേഡിയൻ ആർട്ടിക് ദ്വീപസമൂഹങ്ങളുടെ ഭൂരിഭാഗവും നുനാവട് പ്രദേശത്തിലുൾപ്പെട്ടിരിക്കുന്നു.
ലോകത്തിലെ അഞ്ചാമത്തെ വലിയ രാജ്യ ഉപവിഭാഗവും അതുപോലെതന്നെ വടക്കേ അമേരിക്കയിൽ രണ്ടാമത്തേതുമാണ് ( ഗ്രീൻലാന്ഡിനു ശേഷം).
കിഴക്ക് ബാഫിൻ ദ്വീപിൽ സ്ഥിതിചെയ്യുന്ന തലസ്ഥാനമായ ഇക്വാല്യൂട്ട് (മുൻപ് "ഫ്രോബിഷർ ബേ") 1995 ലെ തലസ്ഥാന ജനഹിതപരിശോധന  പ്രകാരമാണ് തെരഞ്ഞെടുത്തത്.
ഇവിടുത്തെ മറ്റു പ്രധാന സമൂഹങ്ങളിൽ റാങ്കിൻ ഇൻലെറ്റ്, കേംബ്രിഡ്ജ് ബേ തുടങ്ങിയ പ്രാദേശിക കേന്ദ്രങ്ങളും ഉൾപ്പെടുന്നു.
നുനവാട് പ്രവിശ്യയിൽ ദൂരെ വടക്കുഭാഗത്തുള്ള എല്ലെസ്മിയർ ദ്വീപ് ഉൾപ്പെടുന്നതോടൊപ്പം വിക്ടോറിയ ദ്വീപിന്റെ കിഴക്ക്, തെക്കു ഭാഗങ്ങൾ ഇതിന്റെ പടിഞ്ഞാറു ഭാഗത്തും പ്രവിശ്യയുടെ മറ്റുഭാഗങ്ങളുടെ തെക്കുകിഴക്കൻ ദിശയിൽ അനദിവിദൂരത്തിലായിക്കിടക്കുന്ന ജയിംസ് ഉൾക്കടലിലെ അക്കിമിസ്കി ദ്വീപും ഉൾപ്പെട്ടിരിക്കുന്നു.
വടക്കേ അമേരിക്കയു ടെ മറ്റു പ്രദേശങ്ങളുമായി ഹൈവേ വഴി ബന്ധിപ്പിക്കപ്പെടാത്ത കാനഡയിലെ ഒരേയൊരു പ്രദേശമാണിത്.
കാനഡയിലെ പ്രവിശ്യകളിലും പ്രദേശങ്ങളിലുംവച്ച് ഏറ്റവും കുറവു ജനസംഖ്യയുള്ള രണ്ടാമത്തെ പ്രദേശമെന്നതുപോലെ ഏറ്റവും കൂടുതൽ ഭൂതല വിസ്തീർണ്ണവുമുള്ള പ്രദേശവുമാണിത്.
ലോകത്തെ ഏറ്റവും വിദൂരത്തിലുള്ള പ്രദേശങ്ങളിലൊന്നും വിരളമായ അധിവാസ കേന്ദ്രങ്ങളുമുള്ള ഇവിടുത്തെ ജനസംഖ്യ 35,944 ആണ്.
ഇവർ ഇന്യൂട്ട് വംശജരും  ഏതാണ്ട് 1,750,000 ചതുരശ്ര കിലോമീറ്റർ (680,000 ചതുരശ്ര മൈൽ), അല്ലെങ്കിൽ മെക്സിക്കോയേക്കാളും ഒരൽപം ചെറുതുമായ ഒരു പ്രദേശത്ത് ചിതറിക്കിടക്കുന്നവരാണ്.
ലോകത്തിന്റെ ഏറ്റവും വടക്കേ അറ്റത്തുള്ള, സ്ഥിരവാസ കേന്ദ്രമായ അലെർട്ട് സ്ഥിതിചെയ്യുന്നതിവിടെയാണ്.
എല്ലെസ്മിയർ ദ്വീപിൽ സ്ഥിതിചെയ്യുന്ന യുറേക്ക എന്ന കാലാവസ്ഥാ കേന്ദ്രത്തിലാണ് കാനഡയിലെ മറ്റു കാലാവസ്ഥാ കേന്ദ്രങ്ങളേക്കാൾ ഏറ്റവും കുറഞ്ഞ ശരാശരി വാർഷിക താപനില രേഖപ്പെടുത്തിയിട്ടുള്ളത്.
തദ്ദേശീയ ഇനുക്ടിയൂട്ട് ഭാഷയിൽ നുനാവുത് എന്നാൽ "നമ്മുടെ ഭൂമി" എന്നാണ്.
വടക്കൻ കാനഡയിൽ 1,877,787 ചതുരശ്ര കിലോമീറ്റർ (725,018 ചതുരശ്ര മൈൽ) ഭൂമിയും 160,930 ചതുരശ്ര കിലോമീറ്റർ (62,137 ചതുരശ്ര മൈൽ) ജലപ്രദേശവും നുനാവത്ത് ഉൾക്കൊള്ളുന്നു.
പ്രധാന ഭൂപ്രദേശത്തിന്റെ ഒരു ഭാഗം, ആർട്ടിക് ദ്വീപസമൂഹത്തിന്റെ ഭൂരിഭാഗവും, ബെൽ‌ച്ചർ ദ്വീപുകൾ ഉൾപ്പെടെ ഹഡ്‌സൺ ബേ , ജെയിംസ് ബേ, ഉങ്കാവ ബേ എന്നിവിടങ്ങളിലെ മുഴുവൻ ദ്വീപുകളും ഉൾപ്പെടുന്ന നുനാവടിലെ ഈ പ്രദേശങ്ങളെല്ലാം നുനാവട് വേർതിരിക്കപ്പെട്ട വടക്കുപടിഞ്ഞാറൻ പ്രദേശങ്ങളുടേതാണ് .
ഇത് ലോകത്തിലെ അഞ്ചാമത്തെ വലിയ സബ് നാഷണൽ എന്റിറ്റിയായി (അല്ലെങ്കിൽ അഡ്മിനിസ്ട്രേറ്റീവ് ഡിവിഷൻ) മാറുന്നു.
നുനാവട് ഒരു രാജ്യമായിരുന്നുവെങ്കിൽ, അത് വിസ്തൃതിയിൽ 15 ആം സ്ഥാനത്താകുമായിരുന്നു.
അവലംബം 1 2 ↑ ↑ Nunavummiut , the plural demonym for residents of Nunavut, appears throughout the Government of Nunavut website Archived ജനുവരി 18, 2009 at the Wayback Machine , proceedings of the Nunavut legislature, and elsewhere.
Nunavut Housing Corporation Archived 2022-10-14 at the Wayback Machine , Discussion Paper Released to Engage Nunavummiut on Development of Suicide Prevention Strategy .
Alan Rayburn, previous head of the Canadian Permanent Committee of Geographical Names, opined that: "Nunavut is still too young to have acquired [a gentilé ], although Nunavutan may be an obvious choice."
In Naming Canada: stories about Canadian place names 2001.
( ISBN 978-0-8020-8293-0 ); p. 50.
↑ ↑ ↑ ↑ ↑ ↑ ↑ ↑ ↑ ↑ {{ cite web }} : Unknown parameter | encyclopedia= ignored ( help ) ↑ ↑ See List of countries and outlying territories by total area
നെപ്പോളിയൻ ബോണപ്പാർട്ട് ഇംഗ്ലീഷ് വിലാസം https://ml.wikipedia.org/wiki/Napoleone_Buonaparte
നെപ്പോളിയൻ ബോണപ്പാർട്ട് ( French: Napoléon Bonaparte ; 15 ഓഗസ്റ്റ് 1769 – 5 മെയ് 1821)  ഒരു പതിറ്റാണ്ടു കാലം (1804- 1814) ഫ്രഞ്ച് ചക്രവർത്തിയും സൈനികമേധാവിയുമായിരുന്നു .
1789-ലെ ഫ്രഞ്ചു വിപ്ലവത്തെ തുടർന്ന്  1792 സെപ്റ്റംബറിൽ അധികാരമേറ്റ  ഒന്നാം റിപ്പബ്ലിക്കൻ ഭരണകൂടത്തിന്,സ്വന്തം നിലനില്പിനായി യൂറോപ്പിലെ മറ്റു രാജ്യങ്ങളുമായി നിരന്തരം പോരാടേണ്ടി വന്നു.
ഫ്രഞ്ചു വിപ്ലവയുദ്ധങ്ങൾ (French Revolutionary Wars)എന്ന് ചരിത്രത്തിൽ  അറിയപ്പെടുന്ന  ഈ യുദ്ധങ്ങളിലാണ്  നെപ്പോളിയൻ  സൈനികനെന്ന നിലയിൽ രാഷ്ട്രത്തിന്റെ  ശ്രദ്ധ പിടിച്ചു പറ്റിയത്.
അതേ സമയത്ത് ഫ്രാൻസിന്റെ ആഭ്യന്തരസ്ഥിതിയും സങ്കീർണമായിരുന്നു.
വിപ്ലവാനന്തരം  നിലവിൽ നിന്ന ജനപ്രതിനിധിസഭക്ക് നിരന്തരം പേരുമാറ്റം സംഭവിച്ചു- നാഷണൽ അസംബ്ലി (ഫ്രഞ്ചു വിപ്ലവം) (ജൂൺ -ജൂലൈ 1789) നാഷണൽ കോൺസ്റ്റിറ്റ്യുവന്റ് അസംബ്ലി(ഫ്രാൻസ്) (1789 ജൂലൈ- 1791സപ്റ്റമ്പർ ), ലെജിസ്ലേറ്റീവ് അസംബ്ലി( 1791 ഒക്റ്റോബർ-1792 സപ്റ്റമ്പർ) എന്നിങ്ങനെ.
1792 സപ്റ്റമ്പറിൽ  പൊതു തെരഞ്ഞെടുപ്പിലൂടെ അധികാരത്തിൽ വന്ന പ്രഥമ ഫ്രഞ്ചു റിപബ്ലിക്കിന്റെ (1792 സപ്റ്റമ്പർ.-1799 നവമ്പർ) ഭരണഭാരം നാഷണൽ കൻവെൻഷനിൽ നിക്ഷിപ്തമായിരുന്നു .
1793-94 കാലത്തെ ഭീകരവാഴ്ചക്കു ശേഷം 1795-ൽ  നാഷണൽ കൺവെൻഷനു പകരമായി ഡയറക്റ്ററി എന്ന പേരിൽ   നേതൃത്വകൂട്ടായ്മയും രണ്ടു മണ്ഡലങ്ങളുള്ള ജനപ്രതിനിധി സഭയും   ഭരണമേറ്റു.
1799-ൽ ഡയറക്റ്ററിയേയും രണ്ടു ജനപ്രതിനിധിസഭകളേയും   അട്ടിമറിച്ച് കോൺസുലേറ്റ്' എന്ന ഭരണസംവിധാനം നടപ്പിലാക്കാൻ നെപ്പോളിയൻ മുൻകൈയെടുത്തു.
രാഷ്ട്രത്തലവനെന്ന്  സ്വയം പ്രഖ്യാപിച്ചില്ലെങ്കിലും,    കോൺസുലേറ്റിന്റെ മുഖ്യ നേതാവെന്ന നിലക്ക് തുടർന്നുള്ള അഞ്ചു കൊല്ലങ്ങൾ നെപ്പോളിയൻ സ്വേഛാഭരണം നടത്തി.
1804-ൽ കോൺസുലേറ്റ് പിരിച്ചുവിട്ട് സ്വയം ചക്രവർത്തി പദമേറ്റു , ഫ്രാൻസിനെതിരെ അണിനിരന്ന    യൂറോപ്യൻ  സൈനിക ശക്തികളുടെ മേൽ  നേടിയ വിജയം അദ്ദേഹത്തെ ലോകത്തിലെ ഏറ്റവും മികച്ച പട്ടാളമേധാവികളിലൊരാൾ എന്ന പ്രശംസക്കു അർഹനാക്കി.
നെപ്പോളിയൻ യൂറോപ്പിലാകമാനം തന്റെ ആധിപത്യം സ്ഥാപിക്കാൻ പരിശ്രമിച്ചു.
നെപ്പോളിയന്റെ ഈ നീക്കത്തിനെതിരെ   മറ്റു യൂറോപ്യൻ ശക്തികൾ പലതവണ സംഘം ചേർന്ന്  യുദ്ധത്തിനിറങ്ങി.
ബ്രിട്ടന്റെ നേതൃത്വത്തിൽ നടന്ന പ്രസിദ്ധമായ വാട്ടർലൂ യുദ്ധത്തിൽ നെപ്പോളിയൻ പരാജിതനായി രാഷ്ട്രീയാഭയം തേടിയ നെപ്പോളിയനെ ബ്രിട്ടീഷു ഭരണാധികാരികൾ സെന്റ് ഹെലന ദ്വീപിലേക്ക് നാടു കടത്തി.
1821 മേയ് 5 ന് അൻപത്തിഒന്നാം വയസ്സിൽ സെന്റ് ഹെലെനയിലെ ലോംഗ്‌വുഡിൽ വച്ച് ഇദ്ദേഹം നിര്യാതനായി ഉദരത്തിലെ കാൻസറായിരുന്നു മരണകാരണമെന്ന് പോസ്റ്റ്മോർട്ടം റിപ്പോർട്ട്  രേഖപ്പെടുത്തുന്നു .
"അസാധ്യമായി ഒന്നുമില്ല" എന്നത് നെപ്പോളിയന്റെ പേരിലുള്ള പ്രസിദ്ധമായ വാക്യമായി അറിയപ്പെടുന്നു.
എന്നാല് അദ്ദേഹം കൃത്യമായി ഉപയോഗിച്ച വാക്കുകൾ ഇതല്ല.
"അസാധ്യം; അതൊരു ഫ്രഞ്ച് വാക്കല്ല" എന്നാണ് അദ്ദേഹം പറഞ്ഞത്.
കോഴ്സിക്ക ദ്വീപിലെ അജാക്ഷിയോ എന്ന ഉൾനാടൻ പ്രദേശത്ത്  കാർലോ ബോണപ്പാർട്ടിന്റെയും ലറ്റിഷ്യായുടെയും  മകനായി 1769 ഓഗസ്റ്റ് 15 ന് നെപോളിയൻ  ജനിച്ചു.
നെപോളിയന്റെ ജനനത്തിന് തൊട്ടു മുമ്പ്  1768-ലാണ് ഇറ്റാലിയൻ ദ്വീപായിരുന്ന കോഴ്സിക്കാ ഫ്രാൻസിനു കൈമാറപ്പെട്ടത് , .
പാസ്കൽ പൗളിയുടെ നേതൃത്വത്തിൽ കോഴ്സിക്കക്കാർ, ഇതിനെതിരായി പ്രക്ഷോഭം നടത്തിയെങ്കിലും ഫ്രഞ്ചു സൈന്യം അതൊക്കെ അടിച്ചമർത്തി.
ഈ പ്രക്ഷോഭത്തിൽ കാർളോ ബോണപ്പാർട്ട് സജീവം പങ്കെടുത്തു.
ഫ്രാൻസിന്റെ അധീനതയിലായെങ്കിലും കോഴ്സിക്കക്കാർ  ഇറ്റാലിയൻ ഭാഷയോ  ഇറ്റാലിയൻ സമ്പ്രദായങ്ങളോ, സ്വതന്ത്രകോഴ്സിക്ക എന്ന ആശയമോ കൈവിട്ടില്ല.
ചെറുപ്പത്തിൽ   നെപ്പോളിയന് മാതൃഭാഷയായ ഇറ്റാലിയനേ അറിയുമായിരുന്നുള്ളു.
കുടുംബത്തിന് പരമ്പരാഗതമായി മുന്തിരിത്തോട്ടങ്ങളും ഒലീവു തോട്ടങ്ങളും ഉണ്ടായിരുന്നു.
നെപോളിയന്റെ മൂത്തസഹോദരനായിരുന്നു ജോസെഫ്.
ലൂസിയെൻ, എലീസാ, ലൂയിസ്, പോളിൻ,കരോളിൻ, ജെറോം എന്നിവർ ഇളയ സഹോദരങ്ങളായിരുന്നു.
നെപ്പോളിയന്റെ ബാല്യത്തെക്കുറിച്ച്  പല കഥകളും പ്രചാരത്തിലുണ്ട്.
പക്ഷെ അവയ്ക്കൊന്നും വ്യക്തമായ തെളിവുകളില്ല.
ബാല്യകാലത്ത്  താൻ കലഹക്കാരനായിരുന്നുവെന്ന്  നെപ്പോളിയൻ പിന്നീട് പറയുകയുണ്ടായി.
നെപ്പോളിയന് ഗണിതത്തിൽ വലിയ താത്പര്യമുണ്ടായിരുന്നു.
പത്ത് വയസ്സ് വരെ നെപ്പോളിയൻ കോഴ്സിക്കയിലെ സ്കൂളിലാണ് പഠിച്ചത്.
കോഴ്സിക്കയുടെ സ്വാതന്ത്രത്തിനുവേണ്ടി പൊരുതിയ ധീരയോദ്ധാക്കളോട് കരുണ തോന്നിയ ഫ്രഞ്ച് സർക്കാർ, അവർക്ക് സർക്കാർ ജോലി നൽകുക മാത്രമല്ല ചെയ്തത്, മറിച്ച് അവരുടെ കുട്ടികൾക്ക് വിദ്യാഭ്യാസത്തിന് വേണ്ടി സഹായവും അനുവദിച്ചു.
അജാക്ഷിയോയിലെ ഫ്രഞ്ചു ഗവർണർ മാർബഫുമായി ബോണപാർട്ട് കുടുംബം സൗഹൃദത്തിലായിരുന്നു.
മാർബഫ് വഴി കാർലോ ബോണപ്പാർട്ടിന് സർക്കാർ ജോലിയും  മൂത്ത മകൻ  ജോസെഫിന് വൈദികസ്കൂളിലും  ഇളയമകൻ നെപ്പോളിയന് സൈനിക വിദ്യാലയത്തിലും പ്രവേശനവും  തരപ്പെട്ടു.
, , 1779 - ൽ ഉത്തര ഫ്രാൻസിലെ‘ബ്രിന്ന്യേ’ സൈനിക സ്കൂളിൽ (école militaire de Brienne)പഠനം ആരംഭിച്ചു.
ഈ സ്കൂൾ ഒരു തരത്തിൽ പ്രാരംഭ പടവായിരുന്നു.
പട്ടാളപരിശീലനത്തേക്കാൾ ചരിത്രവും, ഭൂമിശാസ്ത്രവും,ഗണിതവും, സയൻസും  ലാറ്റിൻ, ഫ്രഞ്ചു ഭാഷകളുമായിരുന്നു വിഷയങ്ങൾ.
ഈ സ്കൂളിലെ അവസാനപ്പരീക്ഷാഫലമനുസരിച്ച്  വിദ്യാർഥികൾക്ക്  ഉയർന്ന സൈനികസ്കൂളുകളിലേക്ക് പ്രവേശനം ലഭിച്ചു.
ഭൂമിശാസ്ത്രത്തിലും ഗണിതശാസ്ത്രത്തിലും കേമനായ നെപ്പോളിയന് വായനാശീലവും ഉണ്ടായിരുന്നു , .
സീസർ , അലക്സാണ്ടർ എന്നിവരായിരുന്നു ആ ബാലന്റെ ആരാധനാപുരുഷന്മാർ .
ബ്രിന്ന്യേയിലെ സഹപാഠികൾ നെപോളിയന്റെ ഇറ്റാലിയൻ രീതികളെ പരിഹസിച്ചിരുന്നു .
നാപോളിയോൺ ബൂണോപാർതെ എന്ന് ഇറ്റാലിയൻ രീതിയിലാണ് നെപോളിയൻ തന്റെ പേർ ഉച്ചരിച്ചത് , .
Buonaparte എന്ന ഇറ്റാലിയൻ ചുവയുള്ള കുടുംബപ്പേര്  ഫ്രഞ്ചു രീതിയിലുള്ള  Bonaparte   എന്നായി മാറിയത് വളരെക്കാലം കഴിഞ്ഞാണ് , .
1784-ൽ ബ്രിന്ന്യേ പഠനം വിജയകരമായി പൂർത്തിയാക്കിയശേഷം  നെപ്പോളിയന് വിഖ്യാതമായ പാരിസ് മിലിട്ടറി സ്കൂളിൽ  ( Paris Ecole Militaire) പ്രവേശനം ലഭിച്ചു .
നാവികവിഭാഗമായിരുന്നു  നെപോളിയൻ ഇച്ഛിച്ചതെങ്കിലും  പീരങ്കിപ്പട്ടാളത്തിലാണ് (artillery division) പ്രവേശനം ലഭിച്ചത്.
സൈനികജീവിതം -പ്രാരംഭം 1785-1791 1785 സപ്റ്റമ്പർ -1796 സപ്റ്റമ്പർ  - ഒന്നാം ആർട്ടിലറി റെജിമെന്റ്(വാലെൻസ്)
1785 സപ്റ്റമ്പറിൽ  നെപ്പോളിയന്റെ സൈനിക പരിശീലനം പൂർത്തിയായി.
പതിനാറുകാരനായ നെപോളിയൻ  ഒന്നാം പീരങ്കിപ്പടയിൽ(La Fere-Artillerie) വാലൻസ് എന്ന സ്ഥലത്ത്  സബ് ലെഫ്റ്റനൻറായിട്ടായിരുന്നു ആദ്യ നിയമനം .
ഒഴിവ് സമയത്ത് പുരാതന ഗ്രീക്ക് തത്ത്വചിന്തയും ചരിത്രപ്രസിദ്ധരായ പോരാളികളുടെ യുദ്ധനയതന്ത്രങ്ങളും വായിച്ച് മനസ്സിലാക്കുകയും വായിക്കുന്ന പ്രധാന ആശയങ്ങൾ കുറിച്ചെടുത്ത് സൂക്ഷിക്കുകയും ചെയ്യുന്ന സ്വഭാവവും അദ്ദേഹത്തിന് ഉണ്ടായിരുന്നു.
മറ്റ് രാജ്യങ്ങളുടെ ഭൂപടം വരയ്ക്കുന്നത് അദ്ദേഹത്തിന്റെ പ്രധാനവിനോദങ്ങളിൽ ഒന്നായിരുന്നു.
1786 സപ്റ്റമ്പർ-  1788 ജൂൺ - അവധിയിൽ (കോഴ്സിക്ക)
1786-സപ്റ്റമ്പറിൽ നെപോളിയൻ  അവധിയെടുത്ത് കോഴ്സിക്കയിലേക്കു തിരിച്ചു.
പത്തുവയസ്സിൽ പഠിക്കാൻ പോയതില്പിന്നെ  ഏഴു വർഷക്കാലത്തിനു ശേഷമുള്ള ആദ്യത്തെ വരവായിരുന്നു ഇത്.
1785-ഫെബ്രുവരിയിൽ  നെപോളിയന്റെ പിതാവ്  കാർളോ ബോണപാർട്ട്  ഉദരരോഗം  ബാധിച്ച് നിര്യാതനായശേഷം , വീട്ടിലെ സാമ്പത്തിക നില തകരാറിലായിരുന്നു.
മൾബറി കൃഷിക്കായി ലൂയി പതിനാറാമന്റെ സർക്കാർ നല്കാമെന്ന് ഏറ്റിരുന്ന ധനസഹായം കിട്ടാതെ വന്നതായിരുന്നു പ്രധാന കാരണം .
അതൊക്കെ ശരിയാക്കിയെടുക്കാൻ രണ്ടു വർഷത്തോളമെടുത്തു.
പിന്നീട് 1788 ജൂണിലാണ് നെപോളിയൻ തന്റെ റെജിമെന്റിൽ തിരിച്ചെത്തിയത്.
അപ്പോഴേക്കും റെജിമെന്റ് വാലൻസിൽ നിന്ന് ഓക്സോണിലേക്ക്  മാറിയിരുന്നു 1788 ജൂൺ- 1789 സപ്റ്റമ്പർ ഒന്നാം ആർട്ടിലറി റെജിമെന്റ്  (ഓക്സോൺ)
പതിനഞ്ചു മാസങ്ങൾ  നെപോളിയൻ റെജിമ്ന്റിൽ സേവനമനുഷ്ഠിച്ചു.
ഒഴിവു സമയം മുഴുവനും എഴുത്തും വായനയുമായി കഴിച്ചു കൂട്ടി.
1789-ജൂലൈ പതിനാലിന് നടന്ന ബസ്റ്റീൽ ഭേദനത്തിന്റെ അലകൾ അഞ്ചു ദിവസത്തിനകും ജൂലൈ 19-ന് ഓക്സോണിലുമെത്തി.
പടയാളികളിൽ രാജഭക്തരും  വിപ്ലവാനുകൂലികളും ഉണ്ടായിരുന്നു.
വിപ്ലവാനുഭാവികൾ  പ്രത്യക്ഷമായി ആഘോഷങ്ങൾ നടത്തി.
ഫ്രാൻസിലെ മാറി വരുന്ന രാഷ്ട്രീയാന്തരീക്ഷം കോഴ്സിക്കയിൽ  അധികാരസ്ഥാനം നേടാൻ തനിക്കു  പ്രയോജനകരമായേക്കാമെന്ന കണക്കുകൂട്ടലുകളോടെ നെപോളിയൻ വീണ്ടും അവധിക്ക് അപേക്ഷിച്ചു.
1789 സപ്റ്റമ്പർ -1791 ഫെബ്രുവരി- അവധിയിൽ (കോഴ്സിക്ക)
കോഴ്സിക്കയുടെ  സ്വാതന്ത്ര്യമായിരുന്നില്ല നെപോളിയന്റെ ലക്ഷ്യമെന്നും,  മറിച്ച്  കോഴ്സിക്കൻ നേതാവെന്ന നിലക്ക്  ,  ഫ്രഞ്ചുവിപ്ലവപ്രസ്ഥാനത്തിൽ അധികാരസ്ഥാനം നേടുകയായിരുന്നു  നെപോളിയന്റെ ലക്ഷ്യമെന്നും  ചരിത്രകാരന്മാർ വിലയിരുത്തുന്നു.
കോഴ്സിക്കയിലെ പിന്തിരിപ്പൻ കൂട്ടായ്മകൾ വിപ്ലവത്തിനെതിരാണെന്ന സന്ദേശം നെപോളിയൻ പാരീസിലേക്കെത്തിച്ചു .
കോഴ്സിക്കൻ സ്വാതന്ത്ര്യസമരനേതാവ് പൗളിയുമായുള്ള വിരോധത്തിന് ഇതു തുടക്കം കുറിച്ചു.
കോഴ്സിക്ക  ഫ്രാൻസിന്റെ അവിഭാജ്യഘടകമാണെന്ന വിപ്ലവസർക്കാർ (നാഷണൽ കോൺസ്റ്റിറ്റ്യുവന്റ് അസംബ്ലി) പ്രഖ്യാപിച്ചു.
നെപോളിയൻ നാഷണൽ അസംബ്ലിയുടെ ദൃഷ്ടിയിൽ ശ്രദ്ധേയനായി.
അജാക്ഷിയോ മുനിസിപ്പൽ കൗൺസിലിലേക്കുള്ള തിരഞ്ഞെടുപ്പിൽ സഹോദരൻ ജോസെഫിനെ വിജയിപ്പിക്കാൻ നെപോളിയൻ കിണഞ്ഞു പരിശ്രമിച്ചതായി പറയപ്പെടുന്നു .
1791 ഫെബ്രുവരി-1791 ജൂൺ ഒന്നാം ആർട്ടിലറി റെജിമെന്റ്  (ഓക്സോൺ)
മറ്റു യൂറോപ്യൻ രാജ്യങ്ങൾ ഫ്രാൻസിനെതിരെ യുദ്ധസന്നാഹങ്ങൾ തുടങ്ങി.
ഫ്രഞ്ചു സൈനികർക്ക് സ്വന്തം റെജിമെന്റുകളിൽ ഡ്യൂട്ടുിക്കു ഹാജരാവാനുള്ള ഉത്തരവു ലഭിച്ചു.
1791 ഫെബ്രുവരിയിൽ നെപോളിയൻ ഡ്യൂട്ടിക്കു ഹാജരായി.
റെജിമെന്റിൽ നല്ലൊരു  പങ്ക്  രാജഭക്തരും (റോയലിസ്റ്റ്സ്)  ഉണ്ടായിരുന്നു.
നെപോളിയനെ   അവർ സൗഹാർദ്ദത്തോടെയല്ല സ്വീകരിച്ചത്.
നെപോളിയൻ പഴയപടി വായനയും എഴുത്തുമായി ഒഴിവു സമയം ചെലവഴിച്ചു.
1791 ജൂൺ- 1791 ഒക്റ്റോബർ നാലാം ആർട്ടില്ലറി റെജിമെന്റ് (വാലെൻസ്)
ജൂൺ ഒന്നിന്  വാലെൻസിൽ തമ്പടിച്ചിരുന്ന 4th ആർട്ടില്ലറി റെജിമെന്റിലേക്ക് നെപോളിയൻ മാറ്റപ്പെട്ടു.
അതേ  ആഴ്ചയാണ് വാറേനിൽ വെച്ച്  ലൂയി പതിനാറാമനേയും  മേരി അന്റോണൈറ്റിനേയും  ഓടിരക്ഷപ്പെടുന്നതിനിടയിൽ വിപ്ലവകാരികൾ തിരിച്ചറിഞ്ഞു പിടികൂടിയത്.
ഈ സംഭവത്തെത്തുടർന്ന്   പട്ടാളക്കാർക്ക് പുതിയ പെരുമാറ്റച്ചട്ടങ്ങൾ നിലവിൽ വന്നു.
തങ്ങളുടെ കൂറ് ഭരണഘടനയോടു മാത്രമാണെന്നും, നാഷണൽ കോൺസ്റ്റിറ്റ്യുവന്റ് അസംബ്ലി യുടെ ( വിപ്ലവ സർക്കാർ) ഉത്തരവുകൾ മാത്രമേ തങ്ങൾ  അനുസരിക്കൂ എന്നും എല്ലാ സൈനികരും പ്രതിജ്ഞയെടുക്കേണ്ടി വന്നു .
രാജാവിനോടും രാജഭരണത്തോടും കൂറുണ്ടായിരുന്ന അസംഖ്യം സൈനികർ പട്ടാളത്തിൽ നിന്നു പിരിഞ്ഞു പോയതോടെ  ശേഷിച്ചവർക്ക് ഉദ്യോഗക്കയറ്റം  എളുപ്പമായി.
നെപോളിയന്  ലഫ്റ്റനന്റ് പദവി ലഭിച്ചു .
ഇവിടേയും ഒഴിവു സമയങ്ങളിൽ നെപോളിയൻ ഒട്ടനേകം പുസ്തകങ്ങൾ വായിച്ചതായി പറയപ്പെടുന്നു .
1791 ഒക്റ്റോബർ 1792 മെയ് അവധിയിൽ (കോഴ്സിക്ക)
നാഷണൽ കോൺസ്റ്റിറ്റ്യുവന്റ് അസംബ്ലിക്കു പകരം പതിയൊരു ഭരണസംവിധാനം ലെജിസ്ലേറ്റീവ് അസംബ്ലി പ്രാബല്യത്തിൽ വന്നു .
വീണ്ടുമൊരു ഭാഗ്യപരീക്ഷണത്തിനായി നെപോളിയൻ അവധിയെടുത്ത്  കോഴ്സിക്കയിൽ എത്തി .
ബോണപാർട്ട് കുടുംബത്തലവനെന്ന നിലയിൽ നെപോളിയൻ തറവാട്ടു കാര്യങ്ങൾ കൈകാര്യം ചെയ്യാൻ തുടങ്ങി.
കോഴ്സിക്കൻ സന്നദ്ധസേന രൂപീകരിച്ച് അതിന്റെ ലെഫ്റ്റനന്റ് കേണൽ പദവിയിലേക്ക് തെരഞ്ഞെടുക്കപ്പെടാനുള്ള യോഗ്യത തനിക്കുണ്ടെന്ന് നെപോളിയൻ വിശ്വസിച്ചു .
ആ സ്ഥാനത്തിന്  സൈനികവും രാഷ്ട്രീയവുമായ നിയമസാധുത ഉണ്ടാവുകയും ചെയ്യും.
കോഴ്സിക്കയിൽ അധികാരമുറപ്പിക്കാൻ നെപ്പോളിയൻ പലതവണ ശ്രമിച്ചു പക്ഷെ ആ പദ്ധതികൾ  നടന്നില്ല .
പൗളിയുടെ നേതൃത്വത്തിൽ  സ്വതന്ത്ര കോഴ്സിക്കക്ക് പിന്തുണ നല്കാഞ്ഞതിനാൽ നെപോളിയനെതിരായി പ്രത്യേകിച്ചും    ബോണപാർട്ട് കുടുംബത്തിനെതിരായി പൊതുവേയും   ജനരോഷം  തിരിഞ്ഞു .
നെപോളിയൻ   ഫ്രാൻസിലേക്ക് രക്ഷപ്പെട്ടു.
സൈനിക ജീവിതം -ഒന്നാം ഘട്ടം 1792- 1795 നെപ്പോളിയൻ ബോണപ്പാർട്ട്- 1792-ൽ പശ്ചാത്തലം പ്രഥമ ഫ്രഞ്ചു റിപ്പബ്ലിക് : നാഷണൽ കൻവെൻഷൻ 1792- 1795
1792  സപ്റ്റമ്പർ 22-ന് ഫ്രാൻസിലെ  ആദ്യത്തെ റിപ്പബ്ലിക്കൻ ഗവണ്മെൻറ് അധികാരത്തിൽ വന്നു.
അന്നു തന്നെ calendrier républicain français എന്ന പുതിയ റിപബ്ലിക്കൻ കലൻഡറും തുടക്കം കുറിച്ചു.
(ഈ കലൻഡർ ഫ്രഞ്ചു വിപ്ലവ കലൻഡർ(calendrier révolutionnaire français) എന്നും അറിയപ്പെട്ടു).
നാഷണൽ കൺവെൻഷൻ എന്ന ജനപ്രതിനിധിസഭയിലായിരുന്നു അധികാരം കേന്ദ്രീകൃതമായിരുന്നത്.
ഭരണനിർവഹണത്തിനായി  വിവിധ കമ്മിറ്റികൾ രൂപീകരിക്കപ്പെട്ടു.
ഇവയിൽ പ്രധാനമായിരുന്നു  പൊതു സുരക്ഷാ സമിതി (Committee for Public Safety).
മാക്സിമില്യൻ റോബേസ്പിയറായിരുന്നു ഈ സമിതിയുടെ മുഖ്യൻ.
രാജാവിന്റേയും രാജകുടുംബാംഗങ്ങളുടേയും  കുറ്റവിചാരണകളും പരസ്യമായ വധശിക്ഷയും ഭീകര വാഴ്ചക്ക് വഴിതെളിച്ചു.
മറ്റു യൂറോപ്യൻ രാജശക്തികളുടെ സൈനികക്കൂട്ടായ്മ (First Coalition) ഫ്രാൻസിനെതിരെ സംഘടിതമായ പോരാട്ടം തുടങ്ങി.
ഇതേ സമയം തന്നെയാണ് ഫ്രഞ്ചുകോളണിയായിരുന്ന സാഡൊമിനിക്കിൽ അടിമക്കച്ചവടത്തിനെതിരായുള്ള പ്രക്ഷോഭം മൂർച്ഛിച്ചത്.
1792 മെയ് മാസം അവസാനത്തോടെ പാരിസിൽ തിരിച്ചെത്തിയ നെപോളിയൻ കാപ്റ്റൻ പദവിയിലേക്കുയർത്തപ്പെട്ടു , .
പക്ഷെ അതേ വർഷം ഒക്റ്റോബറിൽ നെപോളിയൻ വീണ്ടും കോഴ്സിക്കയിലെത്തി.
ഇതിനകം കോഴ്സിക്കയുടെ ജനപ്രതിനിധിയായി  നാഷണൽ കൻവെൻഷനിലേക്ക്  സാലിസെറ്റി  എന്ന പുതിയൊരു നേതാവ് തെരഞ്ഞെടുക്കപ്പെട്ടിരുന്നു .
നെപോളിയൻ സാലിസെറ്റിയുമായി സൗഹൃദബന്ധം സ്ഥാപിച്ചു.
സ്വതന്ത്രകോഴ്സിക്ക എന്ന അവകാശവാദവുമായി പൗളിയും അനുയായികളും സജീവമായി രംഗത്തുണ്ടായിരുന്നു.
കോഴ്സിക്കയോടു തൊട്ടു കിടക്കുന്ന സാർഡീനിയൻ ദ്വീപസമൂഹം ബ്രിട്ടീഷുകാരുടെ അധീനതയിലായിരുന്നു.
അവിടെ താവളമടിച്ചിരുന്ന ബ്രിട്ടീഷു സൈന്യം പൗളിയുടെ സഹായത്തിനു തയ്യാറായി .
ഫ്രഞ്ചു റിപബ്ലിക്കിന്റെ അതിർത്തി താത്പര്യങ്ങൾ സംരക്ഷിക്കുന്നതിന്റെ ഭാഗമായി ഈ ദ്വീപുസമൂഹത്തിലെ ഏറ്റവും വലിയ ദ്വീപുകളിലൊന്നായ  മഡലേന ദ്വീപ്   ആക്രമിക്കാനുള്ള ഉദ്യമത്തിൽ നെപോളിയൻ ആദ്യമായി യുദ്ധരംഗത്തിറങ്ങി.
ഈ ഉദ്യമം പരാജയത്തിലാണ്  കലാശിച്ചത്.
പൗളിയുമായുള്ള സംഘർഷം മൂത്തതിനാൽ  ബോണപാർട്ട്  കുടുംബം ഒന്നടങ്കം കടൽ  കടന്ന് ആദ്യം നൈസിലും പിന്നീട്  മാഴ്സെയിലിലും വാസമുറപ്പിച്ചു.
, വിജയങ്ങൾ, ഉദ്യോഗക്കയറ്റങ്ങൾ
നൈസിൽ വെച്ച് യാദൃച്ഛികമായിട്ടാണ്  നെപോളിയൻ, കോഴ്സിക്കൻ നേതാവ്  സാലിസെറ്റിയേയും  ഫ്രഞ്ചു ജനറൽ ഡെഗീറിനേയും കണ്ടുമുട്ടിയത്.
സാലിസെറ്റി സ്വാധീനമുള്ള രാഷ്ടീയനേതാവായിത്തീർന്നിരുന്നു.
സാലിസെറ്റിയുടെ ശുപാർശയോടെ  ഇറ്റലിയൻ റെജിമെന്റിൽ നെപോളിയന് ഇടം ലഭിച്ചു .
ഈ റെജിമെന്റിന്റെ പ്രഥമദൗത്യം ടൂലോണിലേക്കായിരുന്നു .
അതിപ്രധാനമായ ടൂലോൺ തുറമുഖപട്ടണത്തിൽ രാജഭക്തർ (റോയലിസ്റ്റ്സ്) വിപ്ലവത്തിനെതിരെ  പ്രതികരിച്ചു.
അവർക്ക് സായുധപിൻബലവുമായി ബ്രിട്ടീഷ് - സ്പാനിഷ് യുദ്ധക്കപ്പലുകൾ തുറമുഖത്തോടടുത്തു .
ടൂലോൺ തിരിച്ചു പിടിക്കേണ്ടത് ഫ്രഞ്ചു റിപബ്ലിക്കിന്റെ   അഭിമാനത്തിന്റെ മാത്രമല്ല നിലനില്പിന്റേയും പ്രശ്നമായിത്തീർന്നു.
ഇതായിരുന്നു നെപോളിയന്റെ ആദ്യത്തെ വിജയകരമായ ദൗത്യം.
ടൂലോൺ യുദ്ധം 1793 നവമ്പർ-ഡിസമ്പർ നെപോളിുയൻ ടുലോൺ യുദ്ധക്കളത്തിൽ -വർണചിത്രം
ഫ്രാൻസിലെ പ്രധാന തുറമുഖമായ ടൂലോൺ തിരിച്ച് പിടിക്കാൻ സപ്റ്റമ്പറിൽ ജനറൽ ഫ്രാന്സ്വാ കാർതൂയുടെ കീഴിൽ പീരങ്കിപ്പടയുടെ ചുമതലയുമായി നെപോളിയൻ നിയോഗിക്കപ്പെട്ടു.
നവമ്പറിൽ കാർതൂക്കു പകരം ജനറൽ  ഡ്യൂഗോമിയർ  പദവിയേറ്റു .
നെപോളിയൻ പടയാളികൾക്കൊപ്പം നിന്നു പൊരുതി.
നെപോളിയൻ പ്രയോഗിച്ച യുദ്ധതന്ത്രങ്ങൾ  ജനറൽ  ഡുഗോമിയറുടേയും  ജനനേതാവ് പോൾ ബറാസ്സിന്റേയും  വിശേഷ പ്രശംസ നേടിയെടുത്തു.
യുദ്ധാനന്തരം   ഇരുപത്തിനാലുകാരനായ  നെപോളിയന് ചീഫ് ഓഫ് ബറ്റാലിയൻ(ബ്രിഗേഡിയർ) ആയി  പദോന്നതി ലഭിച്ചു , , , തിരിച്ചടികൾ 1794 ജൂൺ- 1795 ഓഗസ്റ്റ്
ഫ്രഞ്ചു മധ്യധരണ്യാഴിയുടെ പ്രതിരോധം ശക്തിപ്പെടുത്തുന്നതിനായി  മാഴ്സെയിലുള്ള പഴയ സെന്റ് നികോളസ് കോട്ടയുടെ കേടുപാടുകൾ തീർക്കേണ്ട കാര്യം നെപോളിയൻ അധികാരികളുടെ പരിഗണനയിൽ പെടുത്തി.
ആയുധങ്ങളും വെടിക്കോപ്പും സംഭരിച്ചു വെയ്ക്കാൻ ഇതു പ്രയോജനപ്പെടും എന്നായിരുന്നു നെപോളിയന്റെ കണക്കുകൂട്ടൽ.
പക്ഷെ ഇതു പിന്നീട് പലേ തെറ്റിദ്ധാരണകൾക്കു വഴിവെച്ചു.
റെജിമെന്റിലെ മേലധികാരികൾ   നെപോളിയന്റെ പ്രവൃത്തികളെ ശക്തിയുക്തം ന്യായീകരിച്ചതിനാൽ നെപോളിയൻ വിവാദമുക്തനായി.
ഭീകരവാഴ്ചയുടെ മുഖ്യനേതാവായിരുന്ന മാക്സിമിലിയൻ റോബേസ്പിയറുടെ സഹോദരൻ അഗസ്റ്റിൻ റോബേസ്പിയറുമായുള്ള സൗഹൃദവും പിന്നീട്  നെപോളിയന് വിനയായി ഭവിച്ചു.
മാക്സിമിലിയനും അഗസ്റ്റിനും വധശിക്ഷക്കിരയായശേഷം അവരോട് അനുഭാവമുണ്ടായിരുന്നവരുടെ നേർക്കും സംശയദൃഷ്ടികൾ നീണ്ടു.
നെപോളിയൻ ആ സമയത്ത് ജെനോവയിലെ പ്രതിരോധം ശക്തിപ്പെടുത്തുന്ന തിരക്കിലായിരുന്നു.
ആഗസ്റ്റ് ആദ്യത്തിൽ  അറസ്റ്റു ചെയ്യപ്പെട്ടെങ്കിലും രണ്ടാഴ്ചക്കുശേഷം വിട്ടയക്കപ്പെട്ടു.
നെപോളിയൻ വീണ്ടും മിലിറ്ററിയിലേക്ക്  തിരിച്ചു വന്നു.
സൈനിക ജീവിതം രണ്ടാം ഘട്ടം 1795-1799 പശ്ചാത്തലം : ഡയറക്റ്ററി ഭരണം 1795-1799
ഭീകരവാഴ്ച ഫ്രാൻസിന്റെ രാഷ്ട്രീയ-സാമൂഹ്യ അന്തരീക്ഷത്തിൽ വലിയ കോളിളക്കങ്ങളുണ്ടാക്കി.
1792-ൽ ഏറെ പ്രതീക്ഷകോളോടെ നിലവിൽ വന്ന  ഒന്നാം ഭരണഘടന അഴിച്ചു പണിയപ്പെട്ടു.
നാഷണൽ കൻവെൻഷൻ റദ്ദാക്കി, പകരം  രണ്ടു  ജനപ്രതിനിധി സഭകൾ (Council of five hundred and Council of ancients)നിലവിൽ വന്നു ഭരണനിർവഹണത്തിനായി ഡയറക്റ്ററി എന്ന അഞ്ചംഗ സമിതിയെ തെരഞ്ഞെടുക്കാൻ തീരുമാനമായി.
പക്ഷെ ഇതിനെതിരായി  1795 ഒക്റ്റോബർ ആദ്യത്തിൽ പാരിസിൽ   ഒരു വിഭാഗം ജനങ്ങൾ പ്രക്ഷോഭം കൂട്ടി.
ഈ പ്രക്ഷോഭത്തെ അടിച്ചമർത്താൻ പോൾ ബറാസ് നെപോളിയൻ ബോണപാർട്ടിനെയാണ് ചുമതല  ഏല്പിച്ചത്.
നെപോളിയൻ തന്റെ ചുമതല കാര്യക്ഷമതയോടെ നിർവഹിച്ചു .
നവമ്പർ 1795-ൽ ഡയറക്റ്ററി ഭരണം നിലവിൽ വന്നു.
ഇതനുസരിച്ച് അഞ്ചംഗ ഡയറക്റ്ററിയും (executive) നിയമനിർമ്മാണത്തിനായി  (legislative) അഞ്ഞൂറംഗങ്ങളടങ്ങിയ കൗൺസെ ദുസൈക്സോയും  (lower house) ഇരുനൂറ്റി അമ്പത് അംഗങ്ങളുള്ള കൗൺസെ ദുഓൻഷ്യയും (upper house) രൂപം കൊണ്ടു.
അഞ്ചംഗ ഡയറക്റ്ററിയിൽ പോൾ ബറാസ്  മുഖ്യ അംഗമായതോടെ നെപോളിയന്റെ പ്രാധാന്യവും വർദ്ധിച്ചു .
പാരിസ്  പ്രാന്തത്തിന്റെ പ്രത്യേക ചുമതലയോടൊപ്പം  ഫ്രഞ്ച് ആഭ്യന്തരസേനയുടെ കമാൻഡർ ഇൻ ചീഫ് എന്ന പദവിയും   നെപോളിയനു ലഭിച്ചു.
ഒന്നാം യൂറോപ്യൻ സൈനികക്കൂട്ടായ്മ :ഇറ്റാലിയൻ ദൗത്യം യൂറോപ്- പതിനെട്ടാം ശതകത്തിൽ
രാജവാഴ്ച നിലവിലിരുന്ന യൂറോപ്യൻ രാജ്യങ്ങൾ ഫ്രഞ്ചു റിപബ്ലിക്കിനെതിരായി 1792 മുതൽ സംഘടിക്കാൻ തുടങ്ങിയിരുന്നു.
ഓസ്ട്രിയയും ഇംഗ്ലണ്ടും പ്രഷ്യയുമടങ്ങുന്ന ഒന്നാം യൂറോപ്യൻ സൈനികക്കൂട്ടായ്മ (First Coalition) ഫ്രാൻസിന്റെ അതിർത്തികളിൽ അണിനിരന്നു.
ഫ്രാൻസ്  ഇതിനെതിരെ പ്രതികരിച്ചു.